Rhodos Isl. — Rhodos — early 1st c. BC
Region: Aegean Islands, incl. Crete (IG XI-[XIII]) — Rhodes and S. Dodecanese (IG XII,1) 

πλουταρχον ηλιοδωρου το κοινον το αφροδισιασταν σωτηριασταν ετιμασε χρυσεοις στεφανοις τρισι και ευεργεσιαι και αναγορευσει ταν τιμαν εν ταις συνοδοις εις τον αει χρονον εικονι χαλκεαι αρετας ενεκα και ευνοιας και φιλοδοξιας και δικαιοσυνας αν εχων διατελει εις το αφροδισιασταν σωτηριασταν κοινον αγωνοθε[τ]ησαντα και ταμιευσαντα και στραταγησαντα και κλαρωταν των δικασταν γενομενον και αιρεθεντα επι ταν επιμελειαν των ξενων και πρυτανευσαντα και στεφανωθεντα υπο πρυτανιων συναρχοντων και βουλας γραμματεως κοινου χρυσεοις στεφανοις δυσι και στεφανωθεντα χρυσεωι στεφανωι υπο στραταγων συναρχοντων κοινου και στεφανωθεντα χρυσεωι στεφανωι υπο ταμιαν συναρχοντ[ω]ν κοινου. θεοις.